 Saacadu waa tobankii habeenimo 10:00 pm, waxaan kasoo baxay suuqa oo waxaan u jarmaadayey xagg hoyga aan deganahay, laakiin ayaan darro markii aan soo gaadhay meel aan aad uga fogayn biriijka weyn ee hargeysa oo ay kuyalaan meherado iyo sharkado ganacsi ayaa ishaydu waxay aragtay wax aanay hore u arki jirin laakiin dhegtayda maqal ku ahaa; Waa tiro wiilal iyo gabdho iskugu jira tiro ahaana gaadhaya ilaa toban qof, intooda badan waa isku daa siiba daada dhowr iyo toban jirada ah, marka laga tago saddex yaryar oo dhex ordaaya, tiro ahaan may kala badnayn wiilasha iyo gabdhuhu, kuwo kamid ahi waxay goyaal iyo jawaano huwanaayeen sakad aad u dheer oo dayr ah, halka qaar kamid ahina faro ka-ciyaar iyo is baacsi ku jireen, runtii waxaa I galay dareen qiiro muwadinimo lehi kujirto, Anigu keligay waxba kama qaban karahayn, halka dadka waddada maryaana tiro ahaanba ay iska yaraayeen, waxaa la ii sheegay in tanni aanay ahayn markii kowaad iyo labaad toona ee ay jiraan meelo badan oo sidan ah oo hargeysa dhexdeeda ah. 